ዓቃቤ ሕግ ቦምብ በመወርወርና በማቀበል በተጠረጠሩ ግለሰቦች ላይ ክስ ሊመሠርት ነው
የፌዴራ ጠቅላይ ዓቃቤ ሕግ ሰኔ 16 ቀን 2010 ዓ.ም. ጠቅላይ ሚኒስትር ዓብይ አህመድ (ዶ/ር) ለመደገፍ በወጡ ሰዎች ላይ፣ ቦምብ በመወርወር በተጠረጠረው ጥላሁን ጌታቸውና ቦምቡን በማቀበል በተጠረጠረው ብርሃኑ ጃፋር ላይ ክስ ሊመሠርት ነው፡፡ዓቃቤ ሕግ ሁለቱን ተጠርጣሪዎች ጨምሮ ዘጠኝ ግለሰቦች ላይ ከስ ለመመሥረት የሰባት ቀናት የክስ መመሥረቻ ጊዜ በፍርድ ቤት ተፈቅዶለታል፡፡በተመሳሳይ ጥቃት ኃላፊነታቸውን በአግባቡ ባለመወጣት በተጠረጠሩ የአዲስ አበባ ፖሊስ ኮሚሽን የቀድሞ ምክትል ኮሚሽነር ግርማ ካሳና አሥር የፌዴራል ፖሊስ ተጠርጣሪዎች በዋስትና እንዲለቀቁ፣ ዛሬ ነሐሴ 7 ቀን 2010 ዓ.ም. ተፈቅዷል፡፡ሰኔ 16 ቀን 2010 ዓ.ም. ጠቅላይ ሚኒስትር ዓብይ ላስመዘገቡት ለውጥ ድጋፍ ለማሳየት በመስቀል አደባባይ ሠልፍ የወጡ ሰዎች ላይ በተፈጸመ የቦምብ ጥቃት፣ ኃላፊነታቸውን በአግባቡ ባለመወጣት ተጠርጥረው መታሰራቸውን መዘገባችን ይታወሳል፡፡የፌዴራል የመጀመርያ ደረጃ ፍርድ ቤት ልደታ ምድብ አንደኛ ወንጀል ችሎት፣ ተጠርጣሪዎቹ የሚፈቱበትን የዋስትና ገንዘብ መጠን በይደር ለመወሰን ቀጠሮ ይዟል፡፡